hu hu en hu hu hu hu hu en hu hu hu hu hu en hu hu en id et hu hu hu hu hu hu hu en hu en hu hu hu hu en en hu hu hu en hu hu hu hu hu en hu hu hu hu hu hu en hu hu hu hu hu hu hu hu hu hu hu en hu hu hu hu hu hu en hu hu hu hu hu hu hu hu hu hu hu hu hu hu en hu hu hu en hu hu hu hu en hu hu hu en hu en hu hu hu hu pt
Magyar Íj Alapítvány - Első alkalommal zsűrizünk modern anyagú magyar íjakat!
az alapító és a kuratórium
a minél hitelesebb IX-XI. századi magyar íjnak megfelelő formájú, nem szarus-inas íjak készítésének és elterjedésének elősegítésére
A sikeres zsűrizés egyúttal a MAGYAR FORMÁJÚ ÍJ védjegy használatára is feljogosít.
A védjegyet azok az íjak illetve íjgarnitúrák viselhetik magukon,
amelyek megfelelnek a jelentkezési és bírálati feltételeknek,
és amelyeket a Magyar Íj Alapítvány kuratóriuma által felkért Bíráló Bizottság a zsűrizésen pozitív elbírálásban részesít.
A zsűrizés időpontja: 2019. november 23. (szombat) 10:00 óra
A zsűrizés helye: Állattenyésztési Teljesítményvizsgáló Kft. tárgyalója
Cím: Gödöllő, Dózsa György út 58. (térkép itt)
A zsűrizésre akár kedvtelésből, akár kereskedelmi céllal készült íjjal illetve íjgarnitúrával lehet jelentkezni.
A jelentkezési űrlapot 2019. november 16-án éjfélig az alapítvány honlapján elektronikusan kell kitölteni és legkésőbb elküldeni.
Az íjanként kitöltendő űrlappal együtt legalább három nagyfelbontású (legalább 5 megapixeles) fényképet is fel el kell küldeni az íj nyugalmi, felajzott és feszített állapotáról.
Ezen felül egy Nyilatkozatot kell még kitölteni, aláírni és postai úton elküldeni az alapítvány postacímére. A Nyilatkozat a zsűrizésen személyesen is átadható. Ennek hiányában a zsűrizést nem végezzük el!
Az elküldött jelentkezési anyagban szereplő hiányos vagy nem egyértelmű információk esetén az Alapítvány egy alkalommal, három (3) napos határidővel e-mailen hiánypótlást kérhet. A hiánypótlás eredménytelensége esetén a jelentkezés elutasítható.
A dokumentáció és a hiánypótlás beérkezését e-mailen visszaigazolja az Alapítvány, mellyel egyidejűleg az íjak készítőit értesítjük az előbírálat eredményéről, melynek függvényében elutasítást vagy meghívást kapnak a zsűrizésre, ahová az íja(ka)t el kell hozniuk.
Az íjak szakmai bírálatát az Alapítvány kuratóriuma által felkért Bíráló Bizottság végzi, amely javaslata alapján a kuratórium dönt „A MAGYAR FORMÁJÚ ÍJ” védjegy odaítéléséről.
A Magyar Formájú Íj paraméterei (kritériumai):
az íj húrnyereg (húrütköző, húrzsámoly) nélkül készül,
az ajzatlan íj külső oldalán mért teljes hossza nem több mint 1500 mm
a szarvak hossza legalább 220 mm, de nem több mint 280 mm,
(a szarvak hossza a könyöktől a szarvcsúcsig értendő)
a szarvak homlokmagassága legalább 40 mm,
a markolat minimális hossza 100 mm, de nem több mint 200 mm,
a markolat szöge nem több mint 180°,
felajzott íj esetén a szarvak szöge nem több mint 45°,
a karok szélessége nem több mint 45 mm,
az íj burkolására, védelmére tetszőleges anyag használható
az íj szerkezeti elemei tartalmazhatnak mesterséges anyagot
Egyedi Magyar Formájú Íj zsűrizésének díja: 1500 Ft.
Magyar Formájú Íjgarnitúra zsűrizésének díja: 20 000 Ft.
A Bíráló Bizottság az íjkészítővel közösen tanulmányozza az íjat, méri annak paramétereit, vizsgálja megjelenésének formáját, arányait.
A Magyar Formájú Íjat gyakorlati vizsgálatnak nem vetjük alá, sem sebességét, sem erejét nem mérjük.
A Bíráló Bizottság zárt ülésen hozza meg döntését.
A zsűrizés részletes feltételeit a Zsűrizés Rendje szabályozza, a védjegyhasználat feltételeit pedig a Védjegyszabályzat tartalmazza.
A Magyar Íj Alapítvány sem felelősséget, sem garanciát nem vállal a zsűrizett íjak minőségéért, használhatóságáért, biztonságáért.
A zsűriszám az íjak zsűrizéskori megjelenésének hitelességét igazolja.
Bármilyen kérdés esetén érdeklődjenek elérhetőségeinken!